open-index/open-wikipedia-markdown huggingface dataset:
Terningmannen

***Terningmannen*** er en roman skrevet av den amerikanske forfatteren George Cockcroft, under pseudonymet «Luke Rhinehart». 

Boka (originalens tittel: *The Dice Man*) utkom i 1971, og regnes som en kultklassiker. Den er formet som en selvbiografi over nevnte Luke Rhinehart. Boka handler om en psykiater som lever et normalt liv, helt til den dagen han på impuls kaster en terning og bestemmer seg for å leve etter tilfeldighetens lov. Etter hvert utvikler hovedpersonens liv seg til å bli et komplekst univers av tilfeldige hendelser. Terningen overtar livet hans, og det blir nærmest en religiøs overbevisning. Terningkastingen foregår ved at hovedpersonen setter opp en serie forskjellige valg, for eksempel:

# Oppfør deg mannsjåvinistisk mot alle i dag.
# Vær snill mot alle i dag.
# Lat som om du er Jesus Kristus.
# Vær overfølsom.
# Skift personlighet hvert tiende minutt.
# Drikk deg full.

Deretter kaster han terningen og utfører det valgte alternativet. Rhinehart utvikler etter hvert en teori om at denne typen terningspill skal bidra til å utslette ens personlige egoistiske tankegang i så stor grad at alle handlingene blir vilkårlige.

Boka ble en kultklassiker på 1970-tallet og fikk også en oppblomstring på slutten av 1990-tallet. Innen hippiekulturen har det vært individer som prøver å leve etter terningmannens levesett, og også innen populærkulturen er det flere eksempler på at enkelte har tatt etter Luke Rhinehart. Det mest kjente eksempelet er fra livsstilsmagasinet Mann, hvor en journalist skrev en rekke artikler under pseudonymet Terningmannen, spesielt mellom 2000 og 2004, men også sporadisk etter dette. Senest i mars 2009.

Romanen kom i norsk språkdrakt i 2001 (oversatt av Bodil Engen). ISBN 82-91614-11-3.

## Eksterne lenker
* Nettside om Luke Rhinehart
* Utdrag fra boken (engelskspråklig)
Slaget ved Kölleryds hed

**Slaget ved Kölleryds hed** var det danske motstykket til slaget ved Vittsjö der den danske kongen var inntatt og overrumplet av en svensk hær etter et herjingstog i Västergötland. I likhet med Gustav II Adolf kom han i livsfare etter å ha mistet sin hest og ble reddet av en dansk adelsmann som ofret sin hest til kongen.
Beleiringen av Älvsborg festning

**Beleiringen av Älvsborg festning** ble utkjempet mellom 5. og 24. mai 1612 under Kalmarkrigen. Älvsborgs festning beskyttet utløpet av Göta älv og dannet det eneste svenske pustehullet langs den svenske vestkysten. Festningen ble beleiret av en dansk hær på 10.300 mann under Christian IV i nitten dager, inntil den svenske kommandør Olof Stråle kapitulerte 24. mai.

## Eksterne kilder
* Ericson, Lars; Hårdstedt, Martin; Iko, Per; Sjöblom, Ingvar; Åselius, Gunnar (2003) Svenska slagfält.
Dødsattest

En **dødsattest**, eller en **dødsmelding**, er en attestasjon, eller en erklæring, på at et menneske er avgått ved døden. Den skrives ut av en lege eller en patolog etter at døden har inntrådt og inneholder opplysninger om den dødes navn, fødselsnummer, registrert bosted, dødskommune og -sted samt opplysninger om umiddelbar, underliggende og medvirkende dødsårsak.

Det er anledning til spesielt å underskrive på at det ikke er grunn til å anta at døden er voldt ved straffbar handling, som er nødvendig å erklære ved kremasjon eller om liket skal føres ut av riket.

En kopi av dødsattesten kan benyttes som "Melding om unaturlig dødsfall" til lokale politi. Slik melding gis vanligvis per telefon fra legen til politiet ved de fleste uventede dødsfall.

Attesten sendes lokal lensmann for utstedelse av skifteattest/uskifteattest, registrering i folkeregister, melding til sognepresten og videresending til den offentlige lege (kommunelege 1, kommuneoverlege eller stadsfysikus) for føring i kommunens dødsprotokoll og til dødsårsakregisteret. Dødsattesten sendes fra den offentlige lege til Statistisk sentralbyrå. Melding om dødsfall sendes også til NAV trygd, Statens kartverk, Statens lånekasse for utdanning, Pensjonskasser/forsikringsselskaper og til firmaer som driver med telefonsalg og annen annonsering slik at den døde kan fjernes fra deres registre.

## Referanser
Dillingham (Alaska)

**Dillingham** (sentral-yupik: *Curyung*) 
er en by i statistikkområdet Dillingham i den amerikanske delstaten Alaska. Byen ligger i den indre delen av Nushagakbukta, ved utløpet til elvene Nushagak og Wood, om lag 530 kilometer sørvest for Anchorage.

Dillingham har  innbyggere, hvorav 52,6 prosent urinnbyggere og 35,6 prosent hvite (i 2000). Byen ligger i utkanten av viltreservatet Togiak, og er et utgangspunkt for en rekke lokaliteter for øko-turisme og sportsfiske.

I 1818 etablerte russerne handelsposten og festningsstedet Alexandrovski, og i 1837 ble det opprettet en russisk-ortodoks misjon, og byen fikk navnet Nushagak. I 1881 ble det opprettet en meteorologisk stasjon, og i 1884 regionens første fabrikk for hermetisering av laks. I 1903 fikk byen navn etter den amerikanske senatoren Paul Dillingham.

Byområdet ble ikke kartlagt før i 1947, og i 1967 fikk Dillingham sitt eget bystyre. Næringslivet i byen består i hovedsak av fiske, prosessering av fisk, kjølelagring og støtte til fiskeindustrien. Dillingham lufthavn ligger vest for byen.

## Referanser


## Eksterne lenker
*
Oplandenes amt

**Oplandenes amt** var en administrativ enhet (amt) i Norge, opprettet i 1757. Amtet omfattet det nåværende Innlandet fylke og distriktet Hadeland. Oplandenes amt ble skilt ut fra Akershus stiftamt og var underlagt dette hovedamtet. 

Allerede i 1687 ble det opprettet et Gudbrandsdalen og Hedemarkens amt med Ove Lange som amtmann. Han forlot amtet i 1692 og døde i 1694, trolig i Danmark. Det ble senere ikke utnevnt amtmann for dette distriktet, og det gikk igjen inn som en del av Akershus stiftamt.

I 1781 ble Oplandenes amt delt i Kristians amt og Hedemarkens amt, disse ble også kalt Vestre og Østre Oplandenes amter. I 1919 skiftet disse igjen navn til henholdsvis Oppland og Hedmark fylker, og i 2020 ble de igjen slått sammen til Innlandet fylke.

I 1864 ble det opprettet bispestol i Hamar og amtmannen i Hedmark ble stiftamtmann for Hamar stift, dvs. Hedemarkens og Kristians amter. Tidligere hadde disse amtene altså ligget under Akershus stiftamt.

Oplandenes amt tilsvarer i dag Innlandet fylke.

## Fogderi i 1762

* Hedemarchens
* Soløer, Øster og Oudalens
* Gudbrandsdalens
* Hadeland, Toten og Walders
St. Helens (distrikt)

**St. Helens** er et administrativt distrikt i Merseyside i England. Det har navn etter administrasjonssenteret St. Helens. 

Distriktet ble opprettet 1. april 1974 ved sammenslåing av St. Helens, Haydock, Newton-le-Willows, Rainford og deler av Billinge and Winstanley og Ashton-in-Makerfield, samt deler av Whiston landdistrikt. Hele dette området tilhørte tidligere Lancashire. Det grenser mot Knowsley i sørvest, West Lancashire i nord, Wigan i nordøst og Warrington og Halton i sør. Historisk har byen tilhørt Lancashire.

Fra 1974 til 1986 ble distriktet styrt som en del av det administrative grevskapet Merseyside, men det fikk så status som metropolitan borough og ble dermed selvstyrt.

## Steder i distriktet

* Billinge
* Clock Face
* Earlestown, Eccleston
* Haydock
* Newton-le-Willows
* Rainhill
* St. Helens
Akershus stiftamt

**Akershus stiftamt** *(Aggershuus Stift)* eller **Christiania Stift** var en administrativ enhet (stiftamt) i Norge fra 1664 til 1918, som i geografisk utbredelse tilsvarer hele dagens Østlandet med unntak av Øvre Telemark. Det var en videreføring av Akershus hovedlen, som fra 1500-tallet var et av fire hovedlen eller slottslen i Norge. Akershus stiftamt bestod dels av territorium som lå direkte under stiftamtet og dels av territorium var organisert i egne underamt som var underlagt stiftamtet; over tid ble det etablert flere nye slike underamt, herunder det sentrale Akershus amt som omfattet det moderne Oslo og Akershus fylker. Mer enn halvparten av Norges befolkning bodde i Akershus stiftamt. Stiftamtet hadde navnet etter Akershus festning og til syvende og sist etter gården Aker i Oslo.

## Historie

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Akershus Stiftamt ble opprettet 1662/64 og omfattet tidligere Akershus hovedlen. Seteby for amtmannen var Christiania og stiftet ble også benevnt deretter. Stiftamtet var ved opprettelsen hovedamt for Smaalenenes og Brunla Amter.

Undertiden var det følgende endringer i stiftamtet: 
* 1679: Buskerud, Ringerike og Hallingdal danner Buskerud Amt.
* 1682: Aker og Follo, Nedre Romerike og Øvre Romerike danner Akershus Amt.
* 1687&ndash;1692: Gudbrandsdalen og Hedemarkens Amt. Kortvarig eget amt, deretter tilbake i Akershus stiftamt.
* 1757: Oplandenes Amt fra 1781 delt i Hedemarken og Christians Amter.
* 1760: Numedal og Sandsvær og Bragernes overført fra Akershus Stiftamt til Buskerud Amt.
* 1768: Heggen og Frøland overført fra Akershus stiftamt til Smaalenenes Amt.
* 1842: Christiania Amt skilt ut som eget amt, men med felles amtmann.

I 1867 blir Hedemarken gjort til stiftamt for Hedemarken og Christians amter, som derved ikke lenger var underlagt Akershus stiftamt. Ved overgangen fra amt til fylke i 1919 ble institusjonen stiftamt nedlagt.

## Underamt og [[Fogderi]]

Stiftamtet og underamt var inndelt i fogderi. Omkring 1785 var det følgende underamt og fogderier i Akershus stift:

**[[Smaalenenes amt]]**
* Idd og Marker fogderi
* Rakkestad, Heggen og Frøland fogderi
* Moss og Tune fogderi

** [[Akershus amt]]**
* Aker og Follo fogderi
* Nedre Romerike fogderi
* Øvre Romerike fogderi

**[[Hedemarkens amt]]**
* Hedemarken fogderi
* Solør og Odalen fogderi
* Østerdalen fogderi

**[[Kristians amt]]**
* Gudbrandsdalen fogderi
* Toten og Hadeland fogderi
* Valdres fogderi

**[[Buskerud amt]]**
* Ringerike og Hallingdal fogderi
* Land og Buskerud fogderi
* Numedal og Sandsvær fogderi

**[[Jarlsberg og Larvik amt]]**
* Jarlsberg grevskap
* Laurvigen grevskap

**[[Bratsberg amt]]**
* Nedre Telemarken og Bamble fogderi

## Se også
* Liste over Oslo og Akershus’ fylkesmenn for en liste over amtmenn og stiftsamtmenn
Lamingtoniidae

* *[[Lamingtonium]]*

**Lamingtoniidae** er en artsfattig familie av biller som bare er kjent fra regnskogs-områdene langs østkysten av Australia. Inntil nylig var det bare én kjent art, men i 2003 ble det beskrevet to arter til. Familien er oppkalt etter Lamington nasjonalpark i Australia, der de først ble funnet.

## Utseende
Små (ca. 3 millimeter), avlangt ovale, rødbrune biller. Kroppen er blank, kraftig punktert og ikke påfallende hårete. Antennene er 11-leddete med en tre-leddet kølle, litt lengre enn hodet og pronotum til sammen. Pronotum er bredere enn langt, med rundede sider og en markert sidekantlist. Dekkvingene har rader av grove punktgroper. Beina er forholdsvis korte.

## Levevis
Billene lever på poresopper (kjuker, Polyporaceae). 

## Utbredelse
Familien er kjent fra Australia, inkludert Tasmania.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Lamingtoniidae** Sen Gupta & Crowson, 1969
****** Slekten *Lamingtonium* Sen Gupta & Crowson, 1969
******* *Lamingtonium binnaburrense* Sen Gupta & Crowson, 1969
******* *Lamingtonium loebli* Lawrence & Leschen, 2003
******* *Lamingtonium thayerae* Lawrence & Leschen, 2003

## Kilder / eksterne lenker
* The Tasmanian Forest Insect Collection - Lamingtoniidae.  Med bilde
## Eksterne lenker
*
Allkopi

**Allkopi AS** er et selskap som tilbyr tjenester innen grafikk-bransjen og har sitt hovedkontor i Hans Møller Gasmannsvei 9 på Vollebekk i Oslo. Virksomheten ble etablert i 1957. Allkopi er en kjede med 16 heleide avdelinger, 200 ansatte og en omsetning på 250 mill. NOK (2014) årlig produserer Allkopi over 160&nbsp;000 oppdrag for over 15&nbsp;000 kunder. De har levert negative resultat de siste årene med henholdsvis -22 mill. NOK (2013) -16 mill. NOK (2014) Alle Allkopis avdelinger er godkjent som Miljøfyrtårn. 

Virksomheten var først i Norge med bruk av elbudbiler og 25% av budbilene er elektriske.

## Eksterne lenker
* Om virksomheten på nett
Den norske kirkes lærenemnd

**Den norske kirkes lærenemnd** ble opprettet ved kongelig resolusjon 19. februar 1988. Den ble nedlagt fra årsskiftet 2016/201 etter vedtak på Kirkemøtet i 2016. Lærenemnda var et selvstendig sakkyndig organ som etter anmodning gav uttalelse i saker som gjaldt den evangelisk-lutherske lære (kirkeloven § 27). 

Lærenemnda ble opprettet etter forslag fra et offentlig utvalg, det såkalte Læreutvalget, som la fram sin innstilling i 1985 (NOU 1985:21 Den norske kirken og læren). Formålet med opprettelsen av dette organet var å etablere en prosedyre for behandling av læresaker som «ivaretar det hensyn at kirken selv må få avgjøre spørsmål av teologisk art og karakter». 

Læresak kunne reises for lærenemnda av   Kongen. Læresak mot prester og kateketer kunne reises av biskopen i det bispedømme hvor vedkommende gjorde tjeneste. I andre saker enn tjenestesaker og tilsettingssaker kunne også Kirkemøtet anmode om uttalelse fra lærenemnda. 

Lærenemnda hadde ingen forvaltningsmyndighet. Nemnda var ikke overordnet eller underlagt andre instanser i Den norske kirke. Den avgav uttalelse til den instansen som hadde forelagt saken. Det var opp til organer med relevant myndighet å følge opp lærenemndas uttalelse og eventuelt trekke forvaltningsmessige konsekvenser.

Lærenemnda hadde i alt 20 medlemmer og bestod av alle tjenestegjørende biskoper i Den norske kirke, tre teologisk sakkyndige oppnevnt av de tre teologiske fakulteter, to teologisk sakkyndige valgt av Kirkemøtet for inntil fire år og fire leke medlemmer valgt av Kirkemøtet for inntil fire år. Leder av lærenemnda var professor Torleiv Austad.

Etter at lærenemnda ble nedlagt, er det Bispemøtet som etter anmodning gir uttalelse i saker «der noen er klaget inn for å lære eller opptre i strid med Den norske kirkes bekjennelse».

## Referanser
Silt

**Silt** er en finkornet jordart med en kornstørrelse som er mellom 0,002 og 0,06 mm. Silt med en kornstørrelse på  kalles **grovsilt** og er vanlig i såkalte finmoer. Andre betegnelser for silt er såkalt mojord, som har en karakteriserende partikkelstørrelse omkring 0,002–0,06 mm og består enten av kvabb (vanlig i Østerdalen og Hallingdal), koppjord (vanlig i Solør) eller mjele (vanlig på Romerike).

Siltfraksjonen er den nest fineste fraksjonen som vi får ved sikting av sedimenter. Fraksjonen som har kornstørrelse under 0,002 mm kalles leire. Silt kan enkelt skilles fra leire ved å tygge prøven – hvis det ikke kan høres en knaselyd, er det leire.

Silt er dannet ved avleiring i stille vann eller ved isens bevegelse slik som leire, og vil derfor ofte forekomme sammen med leire enten i spesielle sjikt eller blandet med leira.

## Se også
* Mo (geologi)

## Referanser




## Eksterne lenker
*
Abstrakt forlag

**Abstrakt forlag AS** er et norsk forlag, etablert i Oslo i 1998 av Einar Plyhn. Det startet i det små som et lite enmannsforlag, men har hatt sterk vekst, og utgir fagbøker for universiteter og høyskoler, næringsliv og offentlig forvaltning. Hovedsatsingen er akademisk publisering innenfor alle sjangre: lærebøker, forskningsmonografier, oppslagsverk og antologier. Forlaget har egne fagredaktører fra forskning og undervisning.

## Referanser


## Eksterne lenker
*
Gressholmen

**Gressholmen** er en øy i indre Oslofjord, nær Akersneset i Oslo sentrum.

Det går båt fra Rådhusbrygge 4 til øya. (Før 21. mars 2015 gikk båtene fra Vippetangen.)

Gressholmen henger sammen med Rambergøya og Heggholmen, og dekker ca. 149 da. Store deler av området er et naturreservat, men det finnes også båthavn og enkelte hus og hytter på øya. Gressholmen var tidligere kjent for sine mange villkaniner, men disse ble utryddet i påsken 2007 fordi deres beitesett medførte erosjon og bortbeiting av den vernede floraen.

Gressholmen-Rambergøya naturreservat ble opprettet i 1992 for å verne et verdifullt våtmarksområde. Her finnes også en rekke badeplasser, inkludert en naturiststrand. Gressholmen kro holder åpent i sommerhalvåret, men ikke i vinter. Den stengte sine dører i 2015 etter 25 års drift, men er rehabilitert og ble gjenåpnet i 2017 med nye eiere.

## Lufthavn
Oslos første flyplass, Gressholmen sjøflyhavn, ble åpnet her i 1927. Med avgang fra Gressholmen kl 7:35 var man fremme i Berlin kl 16:55. Ruten gikk over Gøteborg-København-Stettin til Berlin med en Dornier D-861.

Gressholmen var Norges første flyplass og landets hovedflyplass til 1939. Lufthansa hadde den gang konsesjon på all norsk luftfart, og under krigen ble stedet brukt av tyskerne som vedlikeholdsverksted for sjøfly. Sjøflyhavnen ble flyttet til Fornebu i 1952.

## Militært batteri
Gressholmen batteri dekket innflyvningen til Oslo, bemannet med 15 offiserer og 80 menige. Men 9. april 1940 var bare seks offiserer og 22 menige til stede, pluss 17 rekrutter ankommet seks dager før. De iakttok luftkampen over Bunnefjorden, og snart ble de selv mål for tyske stupangrep som utløste panikk. Mannskapet på Gressholmen disponerte hverken sandsekker eller dekningsrom. Mange hadde ikke engang fått en hjelm.

## Referanser


## Eksterne lenker
* Oslo kommune, Friluftsetaten: Gressholmen, Heggholmen og Rambergøya
* Gressholmen Kro
* Gressholmen Båtforening
* Bymiljøetatens badeinfo
* Gressholmen kro – rehabilitering
* Historisk turtips på Gressholmen
Fylkesvei 556 (Hedmark)

**Fylkesvei 556 i Hedmark** gikk mellom Jernbanegata og Trysilvegen i Elverum. Veiens lengde var 0,8&nbsp;km.

Vegens navn er *[[Lundgaardvegen]]* fra der vegen starter på vestsiden av Glomma til rundkjøringen som knytter sammen Strandbygdvegen, Sven Morens veg, og Lundgaardvegen. Denne strekningen er ca. 700 meter lang. Mellom nevnte rundkjøring og riksvei 25, heter vegen *Strandbygdvegen*, men er da ikke del av resten av Strandbygdvegen, som er del av fylkesvei 535. Sistnevnte strekning er ca. 70 meter lang.

2019 ble veien erstattet av fylkesvei 2154, og av noen meter av fylkesvei 235.

## Kommuner og knutepunkter

* Jernbanegata til  (ca. 40 m), og mot  Eid i Våler
* Nybrua (Glomma, 186 m)
*  Strandbygdvegen mot  Bruberg i Åmot

*  Trysilvegen mot  Leiret, og mot  Finstad

## Referanser


## Eksterne lenker
* Vegvesenets vegkart 
* Kartverkets norgeskart
Sivilkurasje

**Sivilkurasje** (fra latin *civilis* = «borgerlig», og fransk *courage* = «mot», det vil si «borgermot») er en moralsk egenskap eller dyd som består i å stå fast ved sine verdier og gå i bresjen for sine overbevisninger for eksempel om misforhold, til tross for å være seg bevisst åpen eller latent motstand fra omgivelser eller overordnede.

Sivilkurasje karakteriseres ved at den som gir uttrykk for det, dermed kan risikere sterk sosial belastning. Adferd som assosieres med sivilkurasje, kan for eksempel være til hinder for karriere, føre til avskjedigelse fra arbeidet eller hardere sanksjoner som fengselsstraff eller utvisning.

I Henrik Ibsens drama *[[En folkefiende]]* behandles fenomenet sivilkurasje ved hovedpersonen dr. Stockmann.

## Se også
* Mot
* Standhaftighet
* Ridderlighet
* Politisk korrekthet

## Eksterne lenker
*Civilkurage (dansk definisjon i ''Ordbog over Det danske sprog'')
Fylkesvei 2126

**Fylkesvei 2126** går mellom Løvbergsmoen og Likvern i Elverum.

Frem til 2019 hadde veien betegnelsen fylkesvei 536 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Emilia Press

**Emilia Press AS** er et norsk forlag, etablert i Oslo i 1986 av Ingebjørg Nesheim, Marianne Gunnarsjaa (Wimmer fra 1989), Erik Bergersen og Arne Gunnarsjaa. Sistnevnte gikk ut av forlaget i 1989.  Forlaget er lite med en omsetning på rundt 500&nbsp;000 kroner årlig, men har utvist stor overlevelsesevne og aksjekapitalen var helt eller delvis tapt både i 2006 og 2007. Forlaget har forestått utgivelser med høy litterær kvalitet; sakprosa og skjønnlitteratur; oversatt litteratur og original. En del av utgivelsene kan regnes som kvinnerelatert. Redaktør og daglig leder er Ingebjørg Nesheim, som tidligere har arbeidet som forlagsredaktør i Gyldendal Norsk Forlag. I redaksjonen arbeider også Erik Bergersen.

## Referanser


## Eksterne lenker
*
Fylkesvei 540 (Hedmark)

**Fylkesvei 540 i Hedmark** gikk mellom Moen og Høymodammen i Elverum. Veiens lengde var 8,6&nbsp;km.

2019 ble veien erstattet av fylkesvei 2132 og fylkesvei 2142.

## Kommuner og knutepunkter

* Moen
* Mo
* Skogheim, felles trasé til Nordstad
* Nordstad
* Høymodammen

## Referanser


## Eksterne lenker
* Vegvesenets vegkart
Scissor Sisters

**Scissor Sisters** er et amerikansk band som henter mye av stilen sin fra pop, alternativ rock og glam rock. Bandnavnet kommer fra en sex-stilling mellom to kvinner (tribadisme), og til å begynne med var det fulle bandnavnet «Dead Lesbian and the Fibrillating Scissor Sisters». Deres første album, «Scissor Sisters», fikk mest oppmerksomhet i Norge for den Bee Gees-inspirerte coverversjonen av Pink Floyds *[[Comfortably Numb]]*, mens låten *Filthy/Gorgeous* i 2005 nådde toppen av listene i USA og flere andre land. Singelen ** fra deres andre album «Ta-Dah» nådde i 2006 toppen av hitlistene i både USA og flere land i Europa, deriblant Norge.

## Medlemmer
*Jake Shears (Jason Sellards) &ndash; sang
*Babydaddy (Scott Hoffman) &ndash; bassgitar, keyboard, sang, gitar
*Ana Matronic (Ana Lynch) &ndash; sang, perkusjon, «Mistress of Ceremonies»
*Del Marquis (Derek Gruen) &ndash; gitar
*Paddy Boom (Patrick Seacor) &ndash; trommer, perkusjon

## Diskografi
* Scissor Sisters, *[[Universal Music Group|Universal]]/Polydor*, 2004
* Ta-Dah, *Universal/Polydor*, 2006

## Eksterne lenker
* 
* 
*  NRK.no: Skapte bølger i Petre
Merkur (gud)

:*Denne artikkelen handler om guden Merkur. For å lese om planeten, se [[Merkur]]*

**Merkur** er i romersk mytologi guden for handel, reising og inntjening, og tilsvarte i gresk mytologi til Hermes (gudenes budbringer). Romerne oppkalte planeten Merkur etter ham, antagelig fordi den beveger seg så fort over himmelen.

Merkur var sønn av Maia Maiestas og himmelguden Jupiter. Hans navn er beslektet med det latinske ordet *merx* (handelsvarer, sammenlign med engelsk «merchandise» (handelsvarer) og «merchant» (handelsmann), latinske *mercari* («å handle») og *merces* («arbeidslønn»). I hans eldste former synes han å ha vært beslektet med den etruskiske guddommen Turms, men de fleste vesentrekk og mytologi som kjennes i dag er lånt fra den tilsvarende greske guddom Hermes.

Merkur har påvirket navnsettingen av en rekke ting innenfor vitenskapen, som planeten Merkur, det engelske navnet på kvikksølv («mercury»), som tidligere var assosiert med det. Ordet «merkurial» er noe eller noen som blir referert til som eksentrisk, flyktig eller ustabilt, antagelig avledet fra Merkurs raske flyvninger fra sted til sted.

## Dyrkelse

## Se også
* Hermes
* Merkurstav
## Referanser


## Eksterne lenker
*
Fylkesvei 2162

**Fylkesvei 2162** går mellom Ljørdalen og Plassen kirke i Trysil.

Frem til 2019 hadde veien betegnelsen fylkesvei 564 (Hedmark).

## Kommuner og knutepunkter

----Erstattet av kommunal veg Landsvegen ca. 70 m
----

----Erstattet av riksvei 25 ca. 450 m
----

## Referanser




## Eksterne lenker
* Kartverkets norgeskart
* Vegvesenets vegkart 
*
Fylkesvei 2170

**Fylkesvei 2170** går mellom riksgrensen ved Linnes og Støa i Trysil.

Frem til 2019 hadde veien betegnelsen fylkesvei 570 (Hedmark).

Denne veien er en av kun to riksveier/fylkesveier i Norge hvor man krysser riksgrensen til et naboland *nordover*. Den andre er den sørlige delen av fylkesvei 7012 i Lierne i Trøndelag.

## Kommuner og knutepunkter

 

## Referanser




## Eksterne lenker
* Kartverkets norgeskart
* Vegvesenets vegkart 
*
Sandpapir

**Sandpapir** er papir der det er en blanding av sand og lim. Sandpapir blir brukt til å overflatebehandle materialer som for eksempel skal lakkeres, eller som skal ha en «finere» overflate. Sandpapir stammer av bruken av knust sandstein i en fille for å få en «fin» og glatt overflate på pilene som ble brukt på jakt.

## Se også
* Smergelpapir, type slipepapir laget med smergel
* Overflateruhet
* Plansliper
* Trekantsliper
* Eksentersliper
* Båndsliper
* Verktøy
Willis’ arterielle sirkel

**Willis' arterielle sirkel** (Latin: *circulus arteriosus cerebri*) er en sirkel av arterier som forsyner hjernen. Den er oppkalt etter Thomas Willis (1621–1673), en engelsk lege.

## Komponenter
* Arteria cerebri anterior (høyre og venstre)
* Arteria cerebri communicans anterior 
* Arteria carotis interna (høyre og venstre)
* Arteria cerebri posterior (høyre og venstre)
* Arteria cerebri communicans posterior (høyre og venstre)

Arteria basilaris og arteria cerebri media, selv om de forsyner hjernen, betraktes ikke som deler av sirkelen.

## Fysiologisk betydning
Sammenkoblingen av arterier fra nakken, og arteriene som forsyner hjernen med blod, i en sirkelformet forbindelse som «Willis sirkel», (Circle of Willis) øker sikkerheten for at hjernen får tilstrekkelig blodforsyning selv om det oppstår en eller flere hindringer mot blodstrømmen, som embolus (blodpropp) eller en stenose (forsnevring). Mulighet for blodtilstrømning fra flere blodårer reduserer faren for at hjernen skal utsettes for oksygenmangel (ischemi).

## Anatomiske variasjoner
Blodårene som sees i Circle of Willis varierer mye fra individ til individ. Den vanligste varianten som vanligvis gjengis i lærebøker sees kun hos 34% av befolkningen.

## Blodtap til armenes blodårer og Willis' arterielle sirkel
Nettverket med muligheter for alternative veier for blod til hjernen og dermed sikrere blodforsyning kan også slå motsatt vei fordi det er mulighet for tap av blod fra Willis arterielle sirkel. 

Arteria subclavia er en stor blodåre under og bak kravebenet som fører ut i armene. En av arteriene som går til Willis sirkel kommer fra denne arterien. Dersom det oppstår en stenose (forsnevring) av arteria subclavia før denne grenen går av, vil armen få blod gjennom denne grenen fra Willis sirkel. Det kan gi dårligere blodforsyning til hjernen.

## Arterienes opprinnelse
Høyre og venstre arteria carotis interna avgår fra høyre og venstre arteria carotis communis.

*Arteria cerebri communicans posterior* avgår som en gren fra carotis interna like før den deler seg til sine endegrener, *cerebri anterior* og *cerebri media*. Arteria cerebri anterior danner den anterolaterale del av Willis' arterielle sirkel, mens arteria cerebri media ikke bidrar til sirkelen.

Høyre og venstre *[[arteria cerebri posteror]]* avgår fra arteria basilaris, som igjen er dannet av høyre og venstre *[[arteria vertebralis]]*. *Arteria vertebralis* avgår fra *[[arteria subclavia]]*.

Arteria cerebri communicans anterior forbinder de to arteria cerebri anterior, og kan dermed sies å avgå fra enten høyre eller venstre side.

Alle ovennevnte arterier avgir forgreninger til hjernebarken og dype strukturer.

## Referanser


## Eksterne lenker
* Variations of Circle of Willis and Related Vessels – Illustrated Encyclopedia of Human Anatomic Variation
* Picture of the Circle of Willis (cadaver) – North Harris College

## Flere bilder

Fil:Gray519.png|Gray's skjematiske fremstilling av Willis' arterielle sirkel.
Tribadisme

**Tribadisme** (fra gresk τρίβειν, «å gni») er en form for seksuelt samkvem der to kvinner gnir kjønnsorganene mot hverandre for å oppnå gjensidig stimulering. Bandet Scissor Sisters har navnet sitt fra en engelsk kollokvialisme for tribadisme (*scissoring*, «saksing»).
Fylkesvei 546 (Hedmark)

**Fylkesvei 546 i Hedmark** gikk mellom Snippen i Åmot og Sveva i Elverum. Veiens lengde var 33,1&nbsp;km.

2019 ble veien erstattet av fylkesvei 2142 og fylkesvei 2144.

## Kommuner og knutepunkter

* Snippen

* Ringsåsbekken
* fra Høymodammen til  Moen (8,6&nbsp;km)
* fra Nordhagen til  Grinda (10,3&nbsp;km)
* Sveva

## Referanser


## Eksterne lenker
* Vegvesenets vegkart
Fylkesvei 2136

**Fylkesvei 2136** går mellom Nordhagen og Grinda i Elverum.

Frem til 2019 hadde veien betegnelsen fylkesvei 542 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
City of Salford

**Salford** er et administrativt distrikt i Stor-Manchester i England. Det har navn etter byen Salford, som er den største bosetningen i distriktet. Administrasjonssenteret er Swinton. Det har status både som *[[Bystatus#Engelsktalende land|city]] og [[metropolitan borough]]*.

Distriktet ble opprettet 1. april 1974 ved sammenslåing av Salford, Eccles, Swinton and Pendlebury, Irlam og Worsley. Det grenser mot Bury og Bolton i nord, Trafford i sør, Wigan og Warrington i vest og Manchester i øst.

## Steder i distriktet

* Barton, Boothstown, Broughton
* Cadishead, Claremont
* Eccles
* Irlam
* Kersal
* Monton
* Pendlebury, Pendleton
* Walkden, Wardley, Worsley
## Eksterne lenker
*
Jordy Brouwer

**Jordy Brouwer** (født 26. februar 1988) er en nederlandsk fotballspiller som for tiden spiller i nederlandske RKC Waalwijk på utlån fra Liverpool FC. 

## Klubbfotball
### Liverpool FC
Han signerte på en 4,5-årskontrakt for Merseyside-klubben, etter en overgang fra den hollandske storklubben Ajax i januar 2007.

#### RKC Waalwijk
Brouwer ble lånt ut til den nederlandske klubben RKC Waalwijk fra januar 2009. Utlånsavtalen inneholdt også en kjøpsopsjon for den nederlandske klubben. Under en trening i mars 2009, fikk han et brudd i et mellomben i høyrefoten, noe som satte han utenfor i en lang periode. 

## Meritter
**[[Liverpool FC]]**
* FA Youth-cup 2007

## Referanser


## Eksterne lenker
* 
*  Liverpool.no om Jordy Brouwer
*  Liverpoolfc.tv om Jordy Brouwer
Emilia

**Emilia** kan vise til:

* Emilia (Italia), historisk landskap i Italia
* Emilia-Romagna, region i Italia
* Emilia (forlag), norsk forlag
* Emilia (navn), kvinnenavn
Francisco Manuel Durán

**Francisco Manuel Durán Vázquez** (født 28. april 1988 i Málaga) er en spansk fotballspiller som for tiden spiller for CD San Marcos.

Han var på en 18 måneders låneavtale fra den spanske Segunda-klubben Málaga. Det kostet Liverpool FC i alt £ 100 000.

Duran fikk en trøblete start på Liverpoolkarrieren, og allerede i sin første kamp for reservelaget røk han korsbåndet og må dermed tilbringe om lag et halvt år på sidelinjen. 

Duran går en lys fremtid i møte, og han er spådd å bli gitt ny kontrakt når låneoppholdet er over. Manager Rafael Benítez har også uttalt seg positivt om ungutten.
## Eksterne lenker
*
Fylkesvei 235

**Fylkesvei 235** går mellom Ilsåslia i Åmot og Elverum sentrum.

Strekningen ble fastlagt 2019, og består av den tidligere fylkesvei 535 (Hedmark) og et kort stykke av fylkesvei 556 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fthiotis

**Fthiotis** eller **Fthiotida** (gammelgresk: Φθιώτις, gresk: Φθιώτιδα) er et prefektur i Hellas. Hovedstaden er byen Lamia. Den grenser til Maliakbukta i øst, til prefekturene Viotia og Fokis i sør, Aitolia-Akarnania i sørvest, Eurytania i vest, Karditsa og Larisa i nord og Magnesia i nordøst. Navnet stammer fra antikk tid. Det moderne prefekturet ble opprettet under den greske uavhengighetskrigen i 1821 og var kjent som *Fthiotis og Fokis* fram til 1947 da den sørlige delen ble dagens prefektur Fokis og navnet ble endret til Fthiotis. I henhold til gresk mytologi var Fthiotis hjemmet til den helten Akilles, og hans far Pelevs.

Folketellingen for 2011 viser at området har en befolkning på 158 231 innbyggere.

## Referanser


## Eksterne lenker
* 
* Offisiell nettsted
Hege

**Hege** er en variant av jentenavnet Helga med betydningen «hellig».

Dialektformen **Hæge** er kjent fra Telemark og Setesdal, med en topp i 1887. Stavemåten Hæge er kjent fra norske middelalderballader, blant annet i «Hermod Ille». Kjent er også Hæge Årmote (1787-1860) som etterlot seg flere sjeldne balladetyper. Jørgen Moe og Sophus Bugge skrev opp tekster hun mintes. Hæge var blant de få som husket visen om Ivar Elison, født etter at hans far var drept. Med slektningers hjelp fullbyrder mor og sønn blodhevnen. Denne visen gjengir middelalderens normer, der blodhevn var et episk bærende motiv.

## Utbredelse
Hege har i nyere tid vært mest brukt i 1960-, 1970- og 1980-årene.

Hege har norsk navnedag 30. september.

Hege er i dag et vanlig navn i Norge, men er svært lite brukt i andre land.

|}

## Kjente personer med Hege som fornavn
* Hege Waldeland (f. 1944), svensk cellist
* Hege Tunaal (f. 1948), norsk musiker og revyskuespiller
* Hege Rimestad (f. 1954), norsk fiolinist og komponist
* Hege Skjeie (1955–2018), norsk statsviter
* Hege Schøyen (f. 1957), norsk komiker
* Hege Hertzberg (f. 1959), norsk diplomat og politiker
* Hege Holm (f. 1961), norsk journalist og programleder
* Hege Duckert (f. 1962), norsk journalist
* Hege Storhaug (f. 1962), norsk journalist, forfatter og politisk aktivist
* Hege Newth (1966–2025), norsk skribent, redaktør og leder
* Hege Ingebrigtsen (f. 1967), norsk hundekjører
* Hege Skryseth (f. 1967), norsk næringslivsleder
* Hege Frøseth (f. 1969), norsk håndballspiller
* Hege Toft Karlsen (f. 1969), norsk næringslivsleder
* Hege Riise (f. 1969), norsk fotballspiller og fotballtrener
* Hege Nilssen (f. 1970), norsk direktør
* Hege Ulstein (f. 1971), norsk journalist og forfatter
* Hege Gjessing (f. 1972), norsk lege
* Hege Solbakken (f. 1972), norsk politiker
* Hege Gunnerød (f. 1973), norsk fotballspiller
* Hege Siri (f. 1973), norsk kunstfotograf og samisk forfatter
* Hege Woxen (f. 1975), norsk lyriker
* Hege Victoria Dypdalsbakk (f. 1983), norsk polfarer
* Hege Tørresdal (f. 1984), frøken Norge 2004
* Hege Øversveen (f. 1985(, norsk musiker
* Hege Hansen (f. 1990), norsk fotballspiller
* Hege Bøkko, (f. 1991) norsk skøyteløper

## Referanser


## Eksterne lenker
*
Eion

**Eion** er en by nordøst på det greske fastlandet. Den ligger ved munningen til elven Struma som renner ut i Egeerhavet fra det indre av Thrakia. Thukydid henviser til den i *Peloponneserkrigen* som et sted av betydelig strategisk viktighet for athenerne under peloponneserkrigen.

Eion ble okkupert av perserne i 476 f.Kr. i etterspillet til perserkrigene. Den ble erobret av det athenske sjøforbundet i 475 f.Kr. under lederskapet til den athenske generalen Kimon, sønn til Miltiades den yngre. Innbyggerne ble gjort til slaver. Erobringen av Eion var begynnelsen til et militært felttog som ble satt i gang av det nylig opprettede sjøforbundet. Deres mål var å renske Egeerhavet for persiske flåter og pirater for å gi athenerne tilgang til Hellespont.

Den nærliggende athenske kolonien Amfipolis ble grunnlagt i 437 f.Kr. 5 km oppover elven Struma. Bosetterne, ledet av Hagnon, brukte Eion som deres operasjonsbase til å begynne med.

Under peloponneserkrigen var Eion i 424 f.Kr. stedet hvor den athenske kommandanten Aristeides avskar en persisk budbringer som het Artafernes. Budskapet som var på vei til Sparta, var et brev fra den persiske kongen som tok for seg tidligere forespørsler som ble gjort til ham av spartanerne.

Senere i krigen, vinteren 424/423 f.Kr., erobret den spartanske generalen Brasidas Amfipolis med sine thrakiske allierte. Men da han gikk mot Eion, klarte han ikke å overmanne de athenske fosvarerne som var ledet av Thukydid. Selv om han holdt Eion, ble Thukydid senere utvist for sin manglende evne til å forsvare den viktigere byen Amfipolis.
Brenda Ann Spencer

**Brenda Ann Spencer** (født 1962) er en amerikaner som i 1979 drepte to voksne og skadet åtte barn og en politimann i et skytedrama. Hendelsen fant sted ved Grover Cleveland Elementary School i bydelen San Carlos i San Diego mandag den 29. januar 1979. 

Skolen lå rett overfor huset hennes. Hun brukte en Ruger semiautomatisk rifle hun hadde fått til jul av faren. Da det seks timer lange skytedramaet endte og den 16 år gamle jenta ble spurt hvem hun nå ville skyte, svarte hun: «Jeg liker røde og blå jakker». På spørsmål om hvorfor hun begikk den kriminelle handlingen, fnyste hun og svarte: «Jeg liker ikke mandager. Dette liver opp dagen.» Hun sa også: «Jeg hadde ikke noe grunn til det, det var bare for moro skyld» «Det var som å skyte ender i en dam,» og «(Barna) så ut som en flokk med kuer der de sto, de var veldig lette bytter.» 

Hun erkjente seg skyldig på to punkter for drap og ukontrollert bruk av dødelig våpen, og ble dømt til fengsel i 25 år til livstid. Per 2019 sonet hun dommen ved The California Institution for Women i Corona. Hun har søkt om prøveløslatelse en rekke ganger, men har ikke fått innvilget det hittil. Hun søkte blant annet i 2025, og fikk avslag på nytt. Neste gang hun kan søke er i 2028.

I 2005 skyldte hun på at hun var beruset og var høy på PCB da skytingen inntraff, og også at faren Walter Spencer hadde misbrukt henne seksuelt da hun var barn (en beskyldning hun aldri hadde kommet med i noen av de tidligere rettssakene). Hun har også hevdet at staten og aktoratet prøvde å skjule de positive narkotikatestene hennes.

23. januar 2006 sendte den britiske TV-kanalen Channel 4 en dokumentar med navnet *I Don't Like Mondays*. Der ble familiemedlemmene intervjuet, inkludert Brendas far, som aldri før hadde snakket offentlig om hendelsen 26 år tidligere. Han nektet å ta på seg skylden for drapene og sa at han ikke hadde kjennskap til beskyldningene datteren kom med i 2005.

Spencers forbrytelse ble kjent verden rundt, og er temaet i sangen «I Don't Like Mondays» av The Boomtown Rats, skrevet av Bob Geldof. Sangen *[[Mannen på taket (sang)|Mannen på taket]]* med det norske punkbandet Kjøtt fra 1980 handler om den samme hendelsen.

## Referanser


## Eksterne lenker
* Urban Legends Reference Pages Writeup
* "I Don't Like Mondays" Lyrics
* «Sniping Suspect Had a Grim Goal» - Milwaukee Journal, 30. januar 1979
Ishockey i Latvia

Ishockey er den mest populære sporten i Latvia. Latvia har en profesjonell ishockeyliga og mange amatørligaer. Ishockey har blitt spilt i Latvia siden 1920-tallet. Da Latvia var medlem av Sovjetunionen fra 1940 til 1991 hadde landet elleve ishockeylag som spilte i den sovjetiske ligaen. Det største laget i den latviske ishockeyligaen er Dinamo Riga. VM i ishockey 2006 ble også arrangert i Latvia.

## Referanser
Fylkesvei 2160

**Fylkesvei 2160** går mellom Gjevaldshaug og Innbygda i Trysil.

Frem til 2019 hadde veien betegnelsen fylkesvei 563 (Hedmark).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Raven-Symoné

**Raven-Symoné Christina Pearman** (født 10. desember 1985 i Atlanta i Georgia) er en amerikansk skuespiller og artist kjent under navnet **Raven-Symoné** eller bare **Raven**. Hun er best kjent for sitt eget show på Disney Channel, *[[That's so Raven]]*.

## Filmografi (utvalg)
* 1984 – The Cosby Show 
* 1992 – I Coopers klasse
* 2001 – Dr. Dolittle 2
* 2003 – Cheetah Girls
* 2003 - That's So Raven
* 2004 – Prinsesse på prøve 2
* 2005 – For One Night 
* 2005 – All-American Girl 
* 2006 – Cheetah Girls 2
* 2006 – Everyone's Hero
* 2006 – Tingeling og Sjørøverfeen
* 2017 – Raven's Home
* 2017 – Animal Crackers

## Utmerkelser
* 1991 – Young Artist Award – Exceptional Performance by a Young Actress Under Nine for *The Cosby Show*
* 2004 – Kids' Choice Awards – Blimp Award – Favorite Television Actress for *That's So Raven*
* 2004 – Image Award – Outstanding Performance in a Youth/Children's Program for *That's So Raven*
* 2005 – Young Artist Award – Outstanding Young Performers in a TV Series for *That's So Raven*
* 2005 – Kids' Choice Awards – Blimp Award – Favorite TV Actress for *That's so Raven*
* 2005 - Image Award - Outstanding Performance in a Youth/Children's Series/Special for *That's So Raven*

## Referanser


## Eksterne lenker
* 
* 
* 
* 
* Hollywood Records – Raven-Symoné
* Raven-Symonés offisielle hjemmeside
Dionysios

**Dionysios** (gr. Διονύσιος, kortform **Dionysis**, Διονύσης) er et gresk navn. Det er dannet fra gudenavnet Dionysos og dets latiniserte form er **Dionysius**.

Dette navnet eller ordet kan vise til:
* Dionysios I av Syrakus – (ca. 432–367 f.Kr.), tyrann av Syrakus, begynte livet som en tjenestemann i et offentlig kontor, men gjennom mot og diplomati lyktes han i å gjøre seg selv overhode.
* Dionysios fra Halikarnassos – en gresk skribent som levde på keiser Augustus' tid.
* Dionysios Areopagita – (første århundre e.Kr)
* Dionysios av Alexandria – (død 265 e.Kr.)
*Dionysius av Paris – en katolsk biskop som led martyrdøden midt på 200-tallet e.Kr.
* Dionysius (pave) – (død 268 e.Kr.)
* Dionysios Solomos – (født 1798, død i februar 1857) var en gresk lyriker fra Zakynthos
* Pseudo-Dionysius Areopagitten – tittelen på en samling kristne tekster fra 500-tallet
Prince Edward Islands flagg

**Prince Edward Islands flagg** er et heraldisk flagg basert på provinsens våpen innenfor en rød og hvit langs flaggets øvre, nedre og frie ende. Motivet viser et stort eiketre med tre mindre eiketrær ved siden av, samt i flaggets øvre del, en gul løve på rød bunn. Symbolikken knytter i begge deler av motivet an til England: Løven står for England. Det store eiketreet representerer også England, da som landet som beskytter de tre fylkene på Prince Edward Island. 

Våpenet ble formelt gitt av kong Edward VII 30. mai 1905, men har vært i bruk i provinsens segl siden 1769. Flagget ble innført av provinsforsamlingen 24. mars 1964. 

## Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 18. november 1981.

## Litteratur
**Symbols of nationhood*, 1991. ISBN 0-660-13833-6

## Eksterne lenker
*Provincial Flag Act
Labbetuss

***Labbetuss*** var et norsk Barne-TV-program som gikk på NRK-TV fra 1982 til 1984. Programmet het egentlig *Tre-fire-fem*, men ble mest kjent under tittelen *Labbetuss*. Programledere var Halvdan Sivertsen og Vibeke Sæther (vekselvis), mens Geir Børresen spilte «Labbetuss», som forestilte en hund av rasen old english sheepdog. Andre figurer var de to hånddukkene «Smitt og Smule» (spilt av Åsmund Huser). Regi var ved Grete Høien og Hermann Gran.

Programmet var rettet mot førskolebarn. Formålet var å lage en serie om barns nære hverdag, mens læring og aktivisering var mindre vektlagt (noe som stod i et vist motsetningforhold til den pedagogiske stil som preget barneprogrammene på 1970-tallet).

I hver episode møtte barna en programleder og hunden «Labbetuss». Skaperne hadde valgt en hundefigur som barn lett kunne kjenne seg igjen i. Den representerte også barnas reaksjoner, han kunne bli både begeistret og lei seg, slik som et barn. Gjennom sang, lek og samtale tok programlederen opp ett nytt tema i hvert program. Eventyr, fortellinger og små filmer skulle også belyse temaet.

Programmet ble svært populært blant barn og regnes som en av de mest kjente barneprogrammer fra 1980-tallet i Norge. En av de episodene som kanskje huskes best var hvor Halvdan Sivertsen fremførte sangen *Labbetuss har bursdag*. Sangen er forøvrig å finne på plata *[[Labbetussviser]]*, utgitt i 1983. Serien bidro i betydelig grad til at Sivertsen ble en TV-kjendis i Norge.

Serien ble sendt i reprise i 1986, 1988, 1992 og 1993.

Figuren «Labbetuss» hadde også gjesteopptredener i barne-serien *[[Teodors julekalender]]* som gikk på NRK i 1986.

## Referanser


## Eksterne lenker
* Hele serien i NRK nett-tv
Nils-Martin Crawfurd

**Nils-Martin Crawfurd** (født 19. august 1983) er en norsk stemmeskuespiller. 

Han er best kjent for å gi stemme til Ash Ketchum fra *[[Pokémon (anime)|Pokémon]]*-animeen og de tre første filmene i serien. Foreløpig gir han stemme til hovedfiguren Robin i *[[Teen Titans]]* som vises på Cartoon Network. Han har også gitt stemme i filmene *[[Napoleon (film)|Napoleon]]*, *[[Sjørøverplaneten]]* og noen andre filmer.

## Filmografi
### Dubbing Norsk
* *[[1953]]* – *[[Peter Pan (1953)|Peter Pan]]* – John (Ny dubbing)
* *[[1994]]* - *[[Svaneprinsessen (1994)|Svaneprinsessen]]* - Ung prins
* *[[1995]]* – *[[Napoleon (film)|Napoleon]]* – Andre stemmer
* *[[1996]]* – *[[Jungelbokens Jungelunger - Født Fri]] – Hathi (TV-serie)
* *1996* – *Kvakkpakket* – Doffen (TV-serie)
* *1997* – *Herkules* – Andre Stemmer
* *1998* – *Pokémon* – [[Ash Ketchum]] (Anime)
* *2001* – *Ender uten tenner* – Bill (TV-serie)
* *2003* – *Sjørøverplaneten* – Jim Hawkins
* *2003* – *Teen Titans* – [[Robin]] (TV-serie) ([[Cartoon Network]])
* *2006* – *Kappa Mikey* – Mikey Simon
* *2012* – *Ultimate Spider-Man* – ?
* *2014* – *Teen Titans Go* - Robin
* *2015* - *LEGO Batman* - Green Arrow, Captain Cold
* *2019* – *Among Us In Real Life!* - Impostor (UwU) 
=== Videospill, norsk stemme ===
* *2008* – *The Legend of Spyro: Dawn of the Dragon'' – Spyro

## Eksterne lenker
* Nils-Martin Crawfurd has filmfront.no
Struma (elv)

**Struma**, eller **Strymónas** (bulgarsk: Струма, gresk: Στρυμόνας), er en elv i Bulgaria og Hellas. Det antikke greske navnet var *Strymōn* (gresk: Στρυμών). Dens nedslagsfelt er på  km². Elva har sin kilde i Vitosja–fjellene i nærheten av Sofia, renner først vestover, så sørover, går inn i gresk territorium ved landsbyen Kula og flyter ut i Egeerhavet nær Amfipolis i prefekturet Serres. Elvens lengde er 415 km (290 km i Bulgaria). Den er Bulgarias femte lengste elv.

## Refereranser


## Eksterne lenker
*
Refstad

**Refstad** er et boligstrøk i Bydel Bjerke i Oslo nord. Refstad ligger i ytterkanten av Groruddalen, og grenser til Sinsen i vest, Disen og Årvoll i nord, Bjerke og Risløkka i øst og Økern og Løren i sør.

Området har fått navn etter Refstad gård som lå i området tidligere. Stedsnavnets opphav kan komme av et norrønt mannsnavn som Refr eller Reppir  og flertallsformen *staðir* (sted, bosted). 

Refstad kjennetegnes ved at flere av veiene i området har fått navn etter eplesorter som Åkerøveien, Ribstonveien, Haugmannsveien og Eltonveien.

Refstad består for det meste av villaer. Deler av området består av store sameier med rekkehus, blant annet Gørtz Sameie. Mange av boligtomtene på Refstad er festet bort av Bjerke Travbane.

På Refstad ligger et stort friluftsområde kalt Refstadjordet. Her ligger Refstad barnehage, lekeplassen «lekeskogen», idrettsanleggene Løren idrettspark og Lørenhallen, samt en treningsbane for travhestene på Bjerke. Mellom treningsbanen og Løren Idrettspark ligger nye Løren skole som i 2006 flyttet fra Løren som følge av ombyggingen av Ring 3 mellom Ulven og Sinsen. Nærmeste skole med ungdomstrinn er Årvoll skole.

Beboerne på Refstad sogner til Sinsen og Tonsen menigheter.

## Litteratur
* 
* 

## Referanse
Albertas flagg

**Albertas flagg**, flagget til provinsen Alberta i Canada, er blått og har provinsens våpenskjold i midten. Flagget er i størrelsesforholdet 1:2. Det ble godkjent av dronning Elizabeth II 1. mai 1968.  Det ble kunngjort en måned senere, 1. juni 1968. 

Provinsvåpenet, som ble godkjent av kong Edward VII 30. mai 1907, viser en landskapsscene typisk for provinsen Alberta: En snødekt rekke av fjelltopper, for Klippefjellene (Rocky Mountains), med grønne åser foran og nederst på prærien og de gule hveteåkrene. Øverst i våpenet vises merket for England: Et rødt kors på hvitt felt, et såkalt Georgskors. 

## Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 28. september 1981.

## Kilder
**Symbols of nationhood*, 1991
*Emblems of Alberta
*The Lieutenant Governor of Alberta's Flag
*Lieutenant Governor's Personal Standard
Britisk Columbias flagg

**Britisk Columbias flagg** er et heraldisk våpenflagg som viser provinsens våpenskjold i rektangulært format (3:5). Motivet viser en halv sol over bølgelinjer i hvitt og blått. Dette viser til Britisk Columbias plassering ved Stillehavet, som Canadas vestligste provins. Den øvre delen av flagget viser Union Jack med en krone i, et symbol for provinsens opphav som britisk koloni.

Flagget ble egentlig autorisert av kong Edward VII 31. mars 1906, samtidig som provinsvåpenet ble fastsatt, men kom først i bruk etter viseguvernørens vedtak av 27. juni 1960.

## Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 1. februar 1982.

## Kilder
**Symbols of nationhood*, 1991
*Official Symbols of British Columbia 
*Lieutenant Governor's Flag